गुड बैड अग्ली

गुड बैड अग्ली एक 2025 की भारतीय तमिल-भाषा की एक्शन कॉमेडी फिल्म है, जिसका निर्देशन आधिक रविचंद्रन ने किया है और यह मैत्री मूवी मेकर्स की तमिल सिनेमा में पहली प्रस्तुति है। फिल्म में अजित कुमार मुख्य भूमिका में हैं, उनके साथ तृषा कृष्णन, अर्जुन दास, सुनील, कार्तिकेय देव, प्रिया प्रकाश वरियर, प्रभु, प्रसन्ना, टीनू आनंद और रघु राम सहायक भूमिकाओं में नजर आते हैं। फिल्म की कहानी एक ऐसे रिटायर्ड गैंगस्टर के इर्द-गिर्द घूमती है, जो तब फिर से अपने हिंसक रास्ते पर लौट आता है जब उसके बेटे को गलत तरीके से गिरफ्तार कर लिया जाता है।

इस फिल्म को टी-सीरीज़ द्वारा प्रस्तुत किया गया है। इसका ऐलान पहली बार 2023 के अंत में "AK63" के कार्य शीर्षक के तहत किया गया था, क्योंकि यह अजीत कुमार की 63वीं मुख्य भूमिका वाली फिल्म है। आधिकारिक शीर्षक की घोषणा मार्च 2024 में की गई थी। फिल्म की प्रमुख शूटिंग मई 2024 में हैदराबाद में शुरू हुई थी, जिसमें स्पेन में कुछ हिस्सों की शूटिंग भी शामिल थी। शूटिंग दिसंबर की शुरुआत में पूरी हुई।

फिल्म का संगीत जी. वी. प्रकाश कुमार ने दिया है, छायांकन अभिनंदन रामानुजम ने किया है और संपादन विजय वेलुकुट्टी द्वारा किया गया है।

गुड बैड अग्ली को 10 अप्रैल 2025 को दुनिया भर में स्टैंडर्ड और ईपीआईक्यू फॉर्मेट्स में रिलीज़ किया गया। फिल्म को समीक्षकों से मिली-जुली प्रतिक्रियाएं मिलीं। समीक्षकों ने टिप्पणी की कि फिल्म अजीत कुमार की पिछली फिल्मों को श्रद्धांजलि देने और नई कहानी को संतुलित करने में संघर्ष करती है।

कथानक
साल 2008, मुंबई – 'रेड ड्रैगन' के नाम से कुख्यात गैंगस्टर AK खुद पुलिस के सामने आत्मसमर्पण कर देता है। उसका मकसद है अपनी पत्नी रम्या और बेटे विहान के साथ एक शांतिपूर्ण ज़िंदगी बिताना।

17 साल बाद, AK कानूनन जेल से रिहा हो जाता है। उसका बस एक ही सपना होता है – उन सालों की भरपाई करना जो उसने अपने बेटे और परिवार से दूर बिताए। वह स्पेन जाने की तैयारी करता है जहाँ रम्या, विहान और रम्या का भाई जैगर उसके इंतज़ार में हैं। लेकिन इससे पहले ही कुछ हत्यारे उस पर हमला कर देते हैं। रम्या यह सब देखकर कहती है कि उनका अतीत कभी उन्हें चैन से जीने नहीं देगा और वह AK से दूर रहने का फैसला करती है।

AK गुस्से और दर्द में अपने पुराने साथियों को चेतावनी देता है कि कोई भी उसके परिवार को नुकसान पहुंचाने की कोशिश करेगा, तो उसका अंजाम बुरा होगा। तभी जैगर एक दिन बताता है कि विहान को ड्रग्स के केस में गिरफ्तार कर लिया गया है। AK तुरंत स्पेन पहुंचता है, जहाँ वह देखता है कि उसका बेटा नाबालिग जेल में बंद है। रम्या AK पर फिर से इल्ज़ाम लगाती है कि उसका अतीत ही उनके बेटे की बर्बादी का कारण है।

विहान बताता है कि उसे नशा दिया गया और उसकी गर्लफ्रेंड निथ्या को गोली मार दी गई, लेकिन उसे कुछ याद नहीं। AK सच्चाई का पता लगाने निकलता है और जैगर व अपने असिस्टेंट टायसन की मदद से उसे पता चलता है कि 'डार्क वुल्व्स' गैंग ने यह साजिश रची थी। इस गैंग का लीडर बैबेल होता है, जबकि उसका खास आदमी जॉनी और ज़ाकाबा गैंग और एक सीक्रेट बैंक वॉल्ट को संभालते हैं।

AK ज़ाकाबा को पकड़कर जॉनी से वीडियो कॉल करता है और धमकी देता है कि अगर उसके बेटे को नहीं छोड़ा गया, तो वह पूरा वॉल्ट उड़ा देगा। तभी पता चलता है कि जॉनी का जुड़वां भाई जैमी, जो एक नशेड़ी और महिला अपराधी है, असल में निथ्या के साथ मिलकर विहान को फंसाता है। जैमी ही है जिसने रम्या की वजह से जेल जाने का बदला लिया।

AK ज़ाकाबा को बंदूक की नोक पर ले जाकर जॉनी और जैमी को पकड़ने की साजिश करता है। एक फर्जी पार्टी के बहाने सभी गैंगस्टरों को बुलवाया जाता है और वहां उनका खात्मा कर दिया जाता है। इसके बाद, जब twins (जॉनी और जैमी) को पता चलता है कि AK कोई मामूली इंसान नहीं बल्कि एक ऐसा व्यक्ति है जो कभी कोरियन गैंगस्टरों के साथ काम कर चुका है, न्यूयॉर्क में जॉन विक का पार्टनर रह चुका है और ‘मनी हाइस्ट’ में 'द प्रोफेसर' के साथ जेल से प्लान बनाकर निकला था – तो वे और भी घबरा जाते हैं।

इस बीच वे निथ्या की मौत का इल्ज़ाम भी विहान पर डाल देते हैं। लेकिन AK को पता चलता है कि निथ्या मरी नहीं है, बल्कि जैमी की गर्लफ्रेंड है और ये सब एक चाल थी। AK निथ्या और जैमी को पकड़ लेता है, लेकिन जॉनी फिर से एक हमला कराता है – जिसमें टायसन, जैगर और AK के पुराने साथी विहान को बचाते हैं, और रम्या को उसकी पुरानी दोस्त प्रिया (AK की पूर्व प्रेमिका) बचा लेती है।

इसके बाद जॉनी और जैमी निथ्या को मार देते हैं ताकि केस और मज़बूत हो जाए। रम्या गंभीर रूप से घायल हो जाती है। अस्पताल में रम्या AK से माफी मांगती है और कहती है कि उसे ही सब खत्म करना चाहिए।

अंत में AK, जॉनी और जैमी को पकड़ता है, उन्हें कोर्ट सजा देता है, और विहान निर्दोष साबित होकर अपने पिता से पहली बार गले मिलता है। लेकिन कहानी यहीं खत्म नहीं होती – जेल जाते समय दोनों जुड़वां भाई भागने की कोशिश करते हैं, तभी AK आता है… और दोनों को गोली मारकर खत्म कर देता है।

कलाकार
 अजित कुमार – AK "रेड ड्रैगन" के रूप में
 तृषा कृष्णन – रम्या AK के रूप में (आवाज़ डबिंग: कृतिका नेल्सन)
 अर्जुन दास – दोहरी भूमिका में:
 जॉनी
 जैमी
 प्रभु – जयप्रकाश के रूप में
 प्रसन्ना – जैगर के रूप में
 सुनील – बेबी टायसन के रूप में (आवाज़ डबिंग: पी. रवि शंकर)
 जैकी श्रॉफ– बैबेल के रूप में
 योगी बाबू – बाबू योगी के रूप में
 रेडिन किंग्सली – एक कैदी के रूप में
 शाइन टॉम चाको – शनमुग "साइमन" के रूप में
 टीनू आनंद – मस्तान भाई के रूप में
 बी. एस. अविनाश – एक गैंगस्टर के रूप में
 डार्की नागराजा – खुद के रूप में
 प्रिया प्रकाश वरियर – निथ्या के रूप में
 कार्तिकेय देव – विहान AK के रूप में
 सयाजी शिंदे – आलोक शुक्ला, कारागार महानिरीक्षक के रूप में
 रघु राम – ज़ाकाबा के रूप में
 ऊषा उत्थुप – मीरा पतनायक, मुख्य न्यायाधीश के रूप में
 राहुल देव – एक कैदी के रूप में
 प्रदीप काबरा – एक गैंगस्टर के रूप में
 हैरी जोश – एक गैंगस्टर के रूप में
 अजित नांबियार – (भूमिका निर्दिष्ट नहीं)
 सिमरन – प्रिया के रूप में (विशेष उपस्थिति)

 संगीत 

प्रतिक्रिया
बॉक्स ऑफिस
14 अप्रैल 2025 तक गुड बैड अग्ली ने तमिलनाडु में ₹84.50 करोड़ और बाकी भारत व विदेशों से ₹67.50 करोड़ की कमाई की है। कुल मिलाकर फिल्म ने अब तक ₹152 करोड़ का शानदार बॉक्स ऑफिस कलेक्शन किया है।
सन्दर्भ

बाहरी कड़ियाँ

श्रेणी:हिन्दी फ़िल्में